|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ  **ΠΕΡΙΦΕΡΕΙΑΚΗ ΔΙΕΥΘΥΝΣΗ**  **Π/ΘΜΙΑΣ & Δ/ΘΜΙΑΣ ΕΚΠ. ΑΤΤΙΚΗΣ**  **ΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝ ΔΔΕ Α΄ ΑΘΗΝΑΣ**  **ΕΙΡΗΝΗ ΦΩΤΙΟΥ**  **ΑΝ. ΣΧΟΛΙΚΗ ΣΥΜΒΟΥΛΟΣ ΠΕ 88**  Ταχ. Δ/νση  **:** Κηφισίας 16, 11526, ΑΘΗΝΑ  Τηλέφωνο **:** **210** **5241118**  **Κινητό : 6942768399**  FAX **:** **210-7786024**  e-mail  **:** [efotiou@sch.gr](mailto:efotiou@sch.gr)  Blog  **:** <http://blogs.sch.gr/efotiou/> | Βαθμός Προτερ. : **ΕΠΕΙΓΟΝ**  **Αθήνα : 10/05/2018**  **Αριθ. πρωτ.: 304**  **ΠΡΟΣ :** α) Υφυπουργό Παιδείας κ Μπαξεβανάκη  **ΚΟΙΝ.** : α) Διευθυντή Γραφείου Υφυπουργού  κ. Θ. Κοτσιφάκη  β) Διευθυντή Διεύθυνσης Επαγγελματικής Εκπαίδευσης κ. Μουστάκα |

**ΘΕΜΑ**: ΑΙΤΗΜΑ ΓΙΑ ΤΡΟΠΟΠΟΙΗΣΗ ΣΤΟ ΦΕΚ: ΑΝΑΘΕΣΕΙΣ ΜΑΘΗΜΑΤΩΝ ΕΠΑΓΓΕΛΜΑΤΙΚΩΝ ΛΥΚΕΙΩΝ

Αξιότιμε κύριε Υφυπουργέ

Βρεθήκαμε ξανά στην δυσάρεστη θέση να διαβάσουμε στην τροποποιημένη Υ.Α Φ22/75401/Δ4 /10-05-2018 να μην δίνεται στους Γεωπόνους (ΠΕ 88.01) η Α´ ανάθεση στα μαθήματα: **«ΑΡΧΕΣ ΕΠΕΞΕΡΓΑΣΙΑΣ ΤΡΟΦΙΜΩΝ»** και **«ΑΣΦΑΛΕΙΑ ΤΡΟΦΙΜΩΝ».**

Σας αιτούμεθα λοιπόν να επαναφέρετε την Α´ ανάθεση στα παραπάνω μαθήματα διότι:

1. Αντιβαίνει στην σχετική εισήγηση του ΙΕΠ οργάνου αρμόδιου για τα θέματα αυτά. (Υπ΄ αριθμ. 12/15-03-2018 Πράξη του Δ.Σ.)
2. Οι απόφοιτοι Γεωπονίας **πενταετούς** φοίτησης ΠΕ 88.01 με ειδικότητα Τεχνολογία Τροφίμων έχουν Β´ ανάθεση μαθήματα, τα οπο ία οι απόφοιτοι ΤΕΙ **τετραετούς ή και τριετούς** φοίτησης τα έχουν Α´ ανάθεση.
3. Αλλά και οι απόφοιτοι των άλλων ειδικοτήτων των Γεωπονικών ΑΕΙ διδάσκονται μαθήματα όπως: **«Γεωργικές Βιομηχανίες»** που το περιεχόμενο του αφορά την μηχανική των τροφίμων και την επεξεργασία και συντήρηση των γεωργικών προϊόντων (τρόφιμα) και **«Χημεία Τροφίμων»** όπως φαίνεται στα προγράμματα σπουδών, ενδεικτικά των ετών 1985, 1987, 1990,1994, 2000, 2004, 2018, που επισυνάπτουμε .
4. Οι Γεωπόνοι ΠΕ 88.01 βάσει της ίδιας απόφασης έχουν Α´ ανάθεση τα παρεμφερή μαθήματα όπως: « ΜΕΤΑΠΟΙΗΣΗ ΦΥΤΙΚΩΝ ΠΡΟΪΟΝΤΩΝ» & «ΜΕΤΑΠΟΙΗΣΗ ΖΩΙΚΩΝ ΠΡΟΪΟΝΤΩΝ» όπως επίσης το μάθημα «ΤΕΧΝΟΛΟΓΙΑ ΤΡΟΦΙΜΩΝ» της Β’ Τάξης, αλλά όχι τα εν λόγω μαθήματα της Γ’ τάξης.
5. Οι συγγραφείς του βιβλίου ΑΡΧΕΣ ΕΠΕΞΕΡΓΑΣΙΑΣ ΤΡΟΦΙΜΩΝ είναι Γεωπόνοι, δηλ. οι Γεωπόνοι είναι ικανοί να συγγράψουν το βιβλίο του μαθήματος αλλά δεν μπορούν να το διδάξουν!
6. Διαφοροποιούνται έτσι ξαφνικά οι αναθέσεις χωρίς να έχει αλλάξει τίποτα στα προγράμματα σπουδών του Γεωπονικού Πανεπιστημίου, εκεί που επιστημονικά πρέπει να στηρίζονται οι αναθέσεις.
7. Η αλλαγή αυτή θα δημιουργήσει μεγάλα προβλήματα στην συμπλήρωση των ωραρίων των εκπαιδευτικών και στην κατάρτιση των ΩΠ των ΕΠΑΛ .

Με εκτίμηση

Οι σχολικοί Σύμβουλοι

Ειρήνη Φωτίου

Ανδρέας Αθανασόπουλος